**Риштон туман ҳокими С.Солиевнинг 2020 йилги ижтимоий- иқтисодий ривожланиш якунларига ҳамда келгуси йилги режалари бўйича халқ депутатлари туман Кенгашига**

**МУРОЖААТНОМАСИ**

**Ассалому алайкум Мирзохиджон Муродилович, ҳурматли депутатлар, сессия иштирокчилари.**

Жонажон Ўзбекистонимиз янги ўн йилликка қадам қўймоқда. Эришган натижаларимиз тарихга айланиб, олдимизда янги-янги ўзгаришларни амалга ошириш бўйича улкан вазифалар ва имкониятлар пайдо бўлмоқда. Шу боис, бугун Сизлар билан биргаликда туманимизни 2020 йилда эришилган натижалари ва келгуси йилларда туманимизни барча жабҳаларда ривожлантириши бўйича, устувор йўналиш ва вазифаларни белгилаб олишимиз лозим.

Ислоҳотларнинг амалий натижадорлигини оширишда, туманда янги ташаббусларни илгари суришда аҳолимизнинг янада фаолроқ, янада ташаббускор бўлишига эришмоғимиз лозим.

Энг асосийси, бу ислоҳотлар натижасида халқимиз учун фаровон ва муносиб турмуш шароитини яратиб беришимиз керак.

Фуқароларимиз етарли даромад топиши учун энг қулай бизнес ва инвестиция муҳитини шакллантириб, янги-янги корхоналар ва иш жойларини кўпайтиришимиз зарур.

Туманда тадбиркорлик ташаббуслари ва лойиҳаларини жадал амалга оширишни ташкил этиш, аҳоли билан шаффоф мулоқот тизимини йўлга қўйиш, аҳоли турмуш даражаси ва бандлигини ошириш, ҳудудларни жадал ва комплекс ижтимоий-иқтисодий ривожлантириш бўйича бир қатор ишлар амалга оширилмоқда.

Бу борада маҳаллий ижроия ҳокимияти органлари раҳбарларининг шахсий жавобгарлигини ошириш бўйича комплекс чора-тадбирларни амалга ошириш мақсадида Давлатимиз раҳбарининг **2020 йил 1 майдаги** “**Ҳудудларни ижтимоий-иқтисодий ривожлантиришни рейтинг баҳолаш тизимини жорий этиш тўғрисида**”ги **ПҚ–4702-сон** қарори қабул қилиниб, унга кўра туманлар ва шаҳарларнинг ижтимоий-иқтисодий ривожланишини ҳар йили рейтинг баҳолаш тизими жорий этилди.

2019 йил якуни билан ишлаб чиқилган рейтинг натижаларига кўра **Риштон тумани "ўрта" баҳоланганлиги** қайд этилди.

Туманда барқарор ижтимоий-иқтисодий ривожланиш динамикасини таъминлаш масадида ҳар бир сектор томонидан Риштон туманини ижтимоий-иқтисодий ривожланиш ҳолатини яхшилаш юзасидан амалий чора-тадбирлар дастури ишлаб чиқилди.

Асосий иқтисодий кўрсаткичларни тахлил қиладиган бўлсак, туманда **2020 йил 9 ойи** давомида **230,0 млрд сўмлик** **саноат махсулотлари** ишлаб чикарилиб, ўтган йилнинг шу даврига нисбатан 105.4 фоизга ўсишга бажарилиб, аҳоли жон бошига 1.2 млн сўмни ташкил этмоқда.

Ҳудудий саноат маҳсулотлари ҳажмини ошириш бўйича саноат корхоналари томонидан сарфланган табиий газ ва электр-энергияси сарфи ойма-ой тахлил қилиб ишлаб чиқариш хажмини тўлиқ акс эттириш чоралари кўрилмоқда.

**Натижада:** Йил якунига қадар **худудий саноат махсулотлари ишлаб** чиқариш хажми **310.0 млрд сўм**га ёки 105.0 фоизга ўсишга эришилади. **Аҳоли жон бошига** тўғри келадиган худудий саноат махсулотлари хажмини жорий йил якунида **1,5 млн сўм**га, 2021 йилда **1,8 млн сўм**га етказилади.

2020 йил 9 ойи якуни билан туманда **жами хизматлар хажми** **185.5 млрд. сўмга** бажарилди ёки 103.5 фоизга ўсиш сурати таъминланди. Аҳоли жон бошига тўғри келадиган хизматлар ҳажми 918.0 минг сўмга тўғри келмоқда. 2020 йил якуни билан жами хизматлар хажми 255.0 млрд сўмга ёки аҳоли жон бошига 1 млн 260 минг сўмга етказилади. 2021 йилда жами хизматлар хажми 270,0 млрд сўмга ёки аҳоли жон бошига 1 млн 330 минг сўмга етказилади.

2020 йил 9 ойи якуни билан туманда **жами чакана товар айланмаси хажми** 331.5 млн. сўмга бажарилди ёки 98.1 фоизга ўсиш сурати таъминланди. Аҳоли жон бошига тўғри келадиган чакана айланмалар ҳажми 1 млн 638 минг сўмга тўғри келмоқда. 2020 йил якунига қадар чакана савдо айланмаси 349.0 млрд сўмга ёки ёки 101,7 фоизга ўсиш таъминланиб аҳоли жон бошига 1 млн 724 минг сўмга, 2021 йилда 366.7 млрд сўм ёки 105,1 фоизга ўсишга эришилаиб, ахолига жон бошига 1 млн 812 минг сўмга етказилади.

Махаллий **бюджет даромадлари** жорий йил 11 ойлик режаси 86.5 млрд сўм бўлиб, ҳақиқатда 93.5 млрд сўмга ёки 108,1 фоизга бажарилди. Ўтган йилнинг шу даврига нисбатан 1.3 млрд сўм кўп тушум туширилишига эришилди. Йиллик даромадлар режаси 101.0 млрд сўмни ташкил этиб, амалда 103.0 млрд сўмга ёки 102 фоизга бажарилади. Бу борада даромад манбалари бўйича аниқ хисоб-китобимиз бор. Бюджетга қўшимча 2.0 млрд сўм маблағ жалб қилиниб, ушбу маблағлар зарур ижтимоий-иқтисодий йўналишларга сарфланади.

Шу билан бирга жорий йилда маҳаллий бюджет давлат даромадига ўтказилган мол-мулкни реализация қилишдан тушган маблағлар ҳисобидан жисмоний ва юридик шахсларга етказилган зарарларни хамда суд қарорларида кўрсатиб ўтилган ҳаражатлар қоплаш учун 878.0 млн. сўм маблағ йўналтирилган.

2020 йил учун жами **бюджет харажатлари** режаси 118.7 млрд сўмни ташкил этиб шу кунга қадар 106.2 млрд сўмлик ёки 89,4 фоиз харажатлар қоплаб берилган. 2020 йил якунида даромадлар ўз вақтида туширилиб, бюджет ҳаражатлари тўлиқ молиялаштириб берилади.

Хабарингиз бор 2019-2020 йилларда туманимизда кенг қамровли қурилиш, ободонлаштириш ишлари амалга оширилди. Натижада туманимизда **марказлашмаган инвестициялар** бўйича сезиларли ўсишга эришилиши кутилмоқда. 2020 йил якунига қадар марказлашмаган инвестициялар хажмини 165.0 млрд сўмга ёки аҳоли жон бошига 815.0 минг сўмга, 2021 йилда 1,0 млн сўмга етказилаш имконияти мавжуд.

**Аҳоли бандлиги даражасини ошириш бўйича** 2019 йил якунида иқтисодий фаол 91.0 минг аҳолининг 82.0 мингтаси ёки 91,1 фоизи бандлиги таъминланган бўлса, жорий йил 9 ой якуни билан тезкор хисоб-китобларга кўра 92.5 минг иқтисодий фаол аҳолининг 84.5 мингтаси ёки 91,4 фоизи бандлиги таъминланган. 2021 йилда бу кўрсаткич туманда кичик бизнесни ривожлантириш, 100 дан ортиқ инвестиция лойихаларини амалга ошириш орқали 93.0 фоизга бажариш чоралари кўрилади.

Айниқса, **хотин-қизларнинг бандлиги даражасини оширишга алоҳида этибор берилади. 2019 йил якуни билан** иқтисодий фаол хотин-қизлар 47.0 мингтани ташкил этиб улардан 41,1 мингтаси ёки 87,4 фоизи иш билан таъминланган. 2020 йил 9 ойлигида 89,4 фоизга ошишига эришилди. 2021 йилда яратиладиган иш ўринлари хисобига иқтисодий фаол хотин-қизларнинг 44.3 мингтасини банд қилиш орқали хотин-қизлар бандлиги даражасини 93.0 фоизга кўтарилади.

**Ҳурматли депутатлар, сессия иштирокчилари!**

**Риштон туманида 2020** йилда Саноат, Хизмат кўрсатиш хамда Қишлоқ ҳўжалиги сохалари йўналишида жами лойиҳа қиймати **78,5 млрд.сўм** *(банк кредити* ***28,4 млрд.сўм****, хорижий кредит линиялари* ***289,0 минг.долл,*** *тўғридан-тўғри хорижий инвестиция* ***250,0 минг.долл,****)* бўлган **30 та инвестиция** лойиҳалари тасдиқланган. Мазкур лойиҳаларни амалга ошириш ҳисобига **596 та** янги иш ўринлари яратилиши белгилаб олинган.

Жорий йилнинг ўтган даври мобайнида жами лойиҳа қиймати **50,9 млрд.сўмлик (шундан 35,5 млрд.сўм тадбиркорлар маблағлари, 10,4 млрд. сўм банк кредити маблағлари, 300,0 минг.АҚШ.долл хорижий инвестиция) 23 та** инвестиция лойиҳалари ишга туширилиши ҳисобига **225 нафар** янги иш ўринлари яратишга эришилди. Қолган лойиҳаларда инвестиция киритиш жараёни давом этмоқда декабр ойи якунига фойдаланишга қабул қилиниши кўзда тутилган.

Риштон туманида 2020 йилнинг 9 ойи натижаларига кўра, **хорижий инвестициялар хажми** 1 млн 960 минг АҚШ долларини ташкил этади. Шундан, 1,5 млн. АҚШ доллари тўғридан-тўғри хорижий инвестициялар, 460.0 минг АҚШ доллари хорижий кредит линиялари ўзлаштирилган.

Жорий йилда қуйидаги тўғридан-тўғри хорижий инвестициялар ўзлаштирилди:

"RISHTAN PREMIUM VEGETABLES" МЧЖ томонидан амалга оширилган Гидропоника иссиқхонасини ташкил этиш учун 1,0 млн АҚШ долларга тенг хорижий инвестициялар ўзлаштирилди.

"RUSO'ZBEKTEKS" МЧЖ ХК томонидан амалга оширилаётган Дастгохлар сотиб олиш учун 106,0 минг АҚШ долларга тенг хорижий инвестициялар ўзлаштирилди.

"STAR ROSHIDON" МЧЖ ХК томонидан амалга оширилаётган Плёнка ишлаб чикариш хамда терини кайта ишлашни ташкил этиш учун 150,0 минг АҚШ долларга тенг хорижий инвестициялар ўзлаштирилди.

Йил якунига қадар 1,3 млн.АҚШ долларга тенг тўғридан-тўғри хорижий инвестиция маблағлари ўзлаштирилиши режалаштирилган.

Жумладан:

"RUSO'ZBEKTEKS" МЧЖ ХК - 300,0 минг АҚШ доллар

"Стар Рошидон" МЧЖ ХК - 634,0 минг АҚШ доллар

"Мохидиёр Рошидон" ХК - 400,0 минг АҚШ доллар

2021 йилда туман ҳудудидаги тадбиркорлик субъектлари томонидан таклиф этилган инвестиция лойиҳалари атрофлича ўрганиб чиқилди ва 2021 йилда амалга оширилиши мумкин бўлган инвестиция лойиҳалар танлаб олинди ҳамда шакллантирилди. Яъни ҳар бир инвестиция лойиҳалар ҳокимлик, ҳар бир сектор рахбари ҳамда тижорат банклари билан келишилган ҳолатда шакллантирилди.

Жумладан, Риштон туманида 2021 йилда амалга оширилиши белгиланган жами лойиҳа қиймати **592,3 млрд.сўм** (банк кредити 71,3 млрд.сўм, хорижий кредит линиялари 4,3 млн.долл, тўғридан-тўғри хорижий инвестиция 12,3 млн.долл) бўлган **113 та** инвестиция лойиҳалари шакллантирилди. Ушбу лойихалар хисобига жами 3518 та янги иш ўринлари яратилиши кўзда тутилган.

2021 йил учун шакллантирилган инвестиция лойихаси 4 та сектор кесимида шакллантирилди.

**Жумладан:**

**ХОКИМ СЕКТОРИ** - жами лойиха қиймати 191,1 млрд.сўмга тенг (шундан: банк кредити 9,4 млрд.сўм) 26 та инвестиция лойиҳалари шакллантирилди, яратиладиган иш ўрни 1205 нафарни ташкил этади;

**ПРОКУРОР СЕКТОРИ** - жами лойиха қиймати 195,6 млрд.сўмга тенг (шундан: банк кредити 43,5 млрд.сўм, 10,0 млн.долл тўғридан-тўғри хорижий инвестиция) 29 та инвестиция лойиҳалари шакллантирилди, яратиладиган иш ўрни 820 нафарни ташкил этади;

**ИИБ БОШЛИҒИ СЕКТОРИ** - жами лойиха қиймати 104,2 млрд.сўмга тенг (шундан: банк кредити 13,6 млрд.сўм, 2,2 млн.долл тўғридан-тўғри хорижий инвестиция) 28 та инвестиция лойиҳалари шакллантирилди, яратиладиган иш ўрни 690 нафарни ташкил этади;

**ДСИ БОШЛИҒИ СЕКТОРИ** - жами лойиха қиймати 101,4 млрд.сўмга тенг (шундан: банк кредити 12,9 млрд.сўм, 250,0 минг долл тўғридан-тўғри хорижий инвестиция) 33 та инвестиция лойиҳалари шакллантирилди, яратиладиган иш ўрни 803 нафарни ташкил этади.

Бугунги кунда ушбу 2021 йил учун шакллантирилган инвестиция лойиҳалари учун **тармоқ жадваллари** тасдиқланмоқда.

2021 йилда ушбу шакллантирилган инвестиция лойихалари доирасида қуйидаги ТЎҒРИДАН ТЎҒРИ ХОРИЖИЙ ИНВЕСТИЦИЯларни жалб этилади:

Шакллантирилган лойиҳалар доирасида жами лойиҳа қиймати 12,3 млн.АҚШ долларга тенг тўғридан тўғри хорижий инвестицияларни жалб этиш ҳисобига 3 та чел эл инвесторлари иштирокида лойиҳалар амалга оширилмоқда.

Жумладан,

**Хитой Халқ Республикаси** иштирокида ташкил этилган қўшма "STAR ROSHIDON" МЧЖ томонидан амалга оширилаётган янги лойиҳа (**Хитой таъсисчиси ООО "Foshan Qicheng Electromechanical equipment"- хорижий инвестиция миқдори 2,0 млн.долл).** Мазкур лойиҳа доирасида подиэтелин плёнка ишлаб чиқариш ҳамда ҳайвон терисини қайта ишлаш лойиҳаси амалга оширилмоқда. Ушбу лойиҳанинг умумий қиймати 36,4 млрд.сўмни, янги яратиладиган иш ўринлари 30 нафарни ташкил этади.

**Россия Федерацияси** иштирокида ташкил этилган "Русузбектекс" МЧЖда амалга оширилаётган янги лойиҳаси. (**чет эл таъссисчилари Костоев Могамед Эзманович, Костоев Адам Эзманович, ООО “База-К”-хорижий инвестиция миқдори 10,0 млн.АҚШ долл**). Мазкур лойиҳа доирасида калава ип ишлаб чиқаришга қўшимча қиймат занжири матолар ишлаб чиқариш йўлга қўйилмоқда. Ушбу лойиҳанинг умумий қиймати 139,1 млрд.сўмни, янги яратиладиган иш ўринлари 550 нафарни ташкил этади.

**Россия Федерациясининг** фуқароси **Насруллаев Алишер Генадьевич** таъсисчилигида ташкил этилган "AGRO EXPORT ALYANS" МЧЖ томонидан амалга оширилаётган янги лойиҳа (**250,0 минг АҚШ долл тўғридан тўғри хорижий инвестиция**). Мазкур лойиҳа доирасида сабзавот махсулотларини қайта ишлаш (қуритиш) ва сақлаш бўйича инвестиция лойиҳаси амалга оширилмоқда. Ушбу лойиҳанинг умумий қиймати 2,9 млрд.сўмни ташкил этади, яратиладиган иш ўринлари 20 нафарни ташкил этади.

Туманда саноат махсулотлари ишлаб чиқариш хажмини ошириш борасида ҳар бир секторда саноат зонаси ташкил этиш бўйича 1-сектор худуди “Тураобод” МФЙда 1 га майдонда, 2 ва 3-секторлардаги тадбиркорлар учун “Навбаҳор” МФЙда 12 га ер майдонида саноат зоналари ташкил қилиш бўйича туман ҳокимининг қарорлари қабул қилиниб, тегишли ҳужжатлар вилоят “Кичик саноат зоналари” дирекциясига тақдим этилиб, ерларни лотларга бўлиш, аукционга қўйиш ва тарбиркорларга бириктириш жараёни олиб борилмоқда.

4-сектор худуди “Меҳнатобод” МФЙда жойлашган 42-мактабнинг (собиқ Қишлоқ ҳўжалиги коллежи) фойдаланилмай бўш турган 2.0 гектар ер майдони кичик саноат зонаси ташкил этиш учун танлаб олиниб, туман ҳокимлиги заҳирасига олинди ҳамда вилоят КСЗ Дирекциясига тақдим этиш учун бош режа лойиха-смета ҳужжатлари таёрланмоқда. Ҳудудда 10 нафар ташаббускор тадбиркорлар рўйхати шакллантирилди.

**Натижада:** кичик саноат зоналарида35 та янги саноат ишлаб чиқариш корхоналари фаолияти йўлга қўйилади, қўшимча 40.0 млрд сўмлик худудий саноат махсулотлари ишлаб чиқарилади, 450 та янги иш ўринлари яратилади хамда 2021 йилда бюджетга 5.0 млрд сўм кўшимча маблағ жалб қилинишига эришилади.

Кичик саноат зоналарида юқори технологик ишлаб чикариш лойиҳалари ҳам амалга оширилади. Хусусан, ун ишлаб чиқариш, полиэтелин плёнка ишлаб чиқариш, асфалть ишлаб чиқариш, Гипсокартон каби юқори технологик ишлаб чиқаришлар йўлга қўйилади.

Энергия самарадорлигини таъминловчи технологияларни жорий қилиш бўйича 2019-2020 йиллар мобайнида 2 та йирик текистил корхоналарида модернизация ишлари амалга оширилди. Замонавий калава ип ишлаб чиқарувчи техналогиялар билан жихозланди. Жумладан, “Арт Соф Тех Спиннинг” МЧЖ томонидан жами лойиҳа қиймати 24,6 млрд.сўмга тенг (шундан 2,7 млн.долл банк кредити) ҳамда “Русузбектекс” МЧЖ хорижий корхонаси томонидан жами лойиха қиймати 12,5 млрд. сўмга тенг (шундан 11,7 млрд.сўм банк кредити) Германия давлатидан энг замонавий калава ип ишлаб чиқариш техналогиялари олиб келиниб модернизация қилинди.

Тумандаги 50 дан ортиқ Чинни буюмлари ишлаб чиқарувчи корхоналар томонидан чинни буюмларига безак бериш бўйича энг замонавий ускуналар олиб келинганли сабабли, импорт ўрнини босадиган чинни буюмлари ишлаб чиқарилмоқда. Четдан кириб келаётган чинни буюмларига эхтиёж қолмади.

Ўзбекистон Республикаси Президентининг 2020 йил 27 октябрдаги “Давлат иштирокидаги корхоналарни ислоҳ қилишни жадаллаштириш ҳамда давлат активларини хусусийлаштиришга оид чора-тадбирлар тўғрисида”ги ПФ-6096-сонли Фармонининг 4-иловасида «Риштон пилла» МЧЖ (СТИР 200181221)нинг 25% давлат акция пакетлари (улушлари) тўлиқлигича оммавий савдолар орқали хусусий секторга сотилиши тасдиқланган.

Хозирги кунда Давлат активларини бошқариш агентлиги томонидан «Риштон пилла» МЧЖнинг давлат улушини хатловдан ўтказиш ишлари олиб борилмоқда.

2020 йил учун ҳудудий экспорт прогнози 17 млн. 377 минг АҚШ доллари миқдорида белгиланган бўлиб, мазкур кўрсаткич саноат маҳсулотлари экспорти учун 9 млн 532 минг АҚШ долларини ҳамда қишлоқ хўжалиги маҳсулотлари экспорти учун 7 млн 845 минг АҚШ долларини ташкил этади. Жорий йилнинг ўтган даврида 22 та экспортёр корхоналар томонидан жами 11 млн. 493 минг доллар экспорт амалга оширилган. Экспорт қилинган хажм йўналишига қараб саноат соҳасида 4 млн. 992 минг доллар, қишлоқ хўжалиги соҳасида 6 млн. 501 минг долларни ташкил қилади. Ушбу кўрсаткич 2020 йил учун белгиланган йиллик режага нисбатан 66,1 фоизга бажарилди.

(Экспорт кўрсаткичларини бажаришда жорий йил январь-март ойларида “Арт Соф Тех Спиннинг” МЧЖ ва “Русузбектекс” МЧЖ хорижий корхонасида амалга оширилган модернизация ишлари ҳамда пандемия ўзининг таъсирини кўрсатди).

Юқорида кўрсатилган экспорт хажмлари тумандаги 22 та тармоқ ва ҳудудий экспорт қилувчи корхоналар томонидан амалга оширилган. Мазкур экспортчи корхоналар Калава ип, Чинни буюмлари, керамика буюмлари, хўл ва куритилган мева ва сабзавотлар, дуккакли ва қуритилган мева маҳсулотларини **Туркия, Россия, Хитой, Қозоғистон, Қирғизистон, Тожикистон давлатларига экспорт амалга оширилди.**

Келгусида янги экспорт бозорларини кўпайтириш мақсадида тумандаги мева-сабзавот маҳсулотларини экспорт қилувчи корхоналарнинг тижорат таклифлари ишлаб чиқилиб, Инвестициялар ва ташқи савдо бошқармасига киритилди.

Туманимизда 2019 йил 1 ноябр холатига жалб этилган Импорт хажми 5 461,8 минг АҚШ долларни ташкил этган бўлса, 2020 йилнинг шу даврида Импортнинг хажми 1344,9 минг АҚШ долларни ташкил этди.

Ўзбекистон Республикаси Президентининг 2019 йил 6-7 май кунлари Фарғона вилоятига ташрифи давомида берган топшириқлари ҳамда Ўзбекистон Республикаси Вазирлар Маҳкамасининг 2019 йил 19 августдаги “2019-2021 йилларда Фарғона вилоятининг Риштон туманини комплекс ижтимоий-иқтисодий ривожлантириш бўйича қўшимча чора-тадбирлар тўғрисида"ги 712-сонли қарорига асосан 2019-2020 йиилларда 9 та давлат мактабгача таълим муассаси ҳамда 10 та давлат-шерикчилик асосидаги нодавлат мактабгача таълим муассасалари ташкил этилди.

Туман марказида 2020 йилда 432 хонадондан иборат 18 та кўп қаватли турар-жой бинолари қурилиши олиб борилиб, шулардан 15 таси фойдаланишга топшириш учун тайёрланмоқда.

Туман марказида жойлашган маънан эскириб, фойдаланилмай турган “Кинотеатр” биноси ҳозирги кунда замонавий архитектура кўринишига келтирилди.

Яна бир бўш турган бино негизида вилоят ҳокимлиги томонидан 3,0 млрд. маблағ ажратилиб, қайта реконструкция қилиниб “Ўзбек-Тожик” маданият маркази ташкил этилди.

Риштон тумани Фаровонлик МФЙ Тўқимачи кўчасидан 2,0 га ер майдони ажратилиб, “Кулоллар шаҳарчаси” қурилиши якунланди.

Сўнгги 1 йил давомида 1 та гипермаркет, 5 та супермаркет, 6 та хаммом, 15 та чойхона, 1 та авто шохбекат, 9 та кутубхона, 5 та кичик футбол майдончалари, 7 та тикувчилик цехлари, 1 та хусусий диагностика маркази қурилиши ва 2 та стадионни реконструкция қилиш ишлари амалга оширилди.

Ўзбекистон Республикаси Президентининг 2020 йил 10 январдаги “2020-2022 йилларда Ўзбекистон Республикасининг ижтимоий ва ишлаб чиқариш инфратузилмасини ривожлантириш чора-тадбирлари тўғрсида”ги ПҚ-4565-сонли қарорига асосан Риштон туманида 4 та МТТларда 8.6 млрд.сўмлик реконструкция, 1 та мактабда 2,2 млрд.сўмлик мукаммал таъмирлаш, туман СЭОМда 163,8 млн.сўмлик вакцина сақлаш омбори қурилиши, 4Р-112 автомобиль йўлининг (Фарғона айланма йўли) 259-276 км қисмида 15,0 млрд.сўмлик реконструкция қилиш ишлари олиб борилди.

2021 йилда 15 та кўп қаватли турар-жой бинолари қурилиши режалаштирилган бўлиб, ҳозирги кунда 12 та кўп қаватли турар-жой бинолари қурилиши бошланди.

2020 йилда туманда табиий газ таъминотини яхшилаш бўйича 6,6 км табиий газ тармоқларини реконструкция қилиш (1,583 млрд.сўм), 370 дона газ тақсимлаш қурилмаларини капитал таъмирлаш (37 млн.сўм), 1000 дона суюлтирилган газ балонлари захирасини яратиш (300 млн.сўм) ишлари амалга оширилди.

2021 йилда туман марказига келтирувчи d-57ммли 1700 метр газ қувурини d-89 ммли қувурга алмаштириш, 1 дона ИСУЗУ автоулови ажратиш ишлари режалаштирилган*.*

2020 йилда электр таъминоти бўйича 7 та трансформатор пуктларини реконструкция қилиш, 29,9 км хаво тармоқлари тортиш, 43 та трансформатор пуктларини мукаммал таъмирлаш, 113,9 км хаво тармоқларини мукаммал таъмирлаш, 600 дона темир бетон таянч устунлари ўрнатиш ишлари амалга оширилди.

2021 йилда 8 та трансформатор пуктлари ўрнатиш, 47,7 км тармоқ тортиш, 120,0 км хаво тармоқларини ва 57 дона трансформатор пуктларини мукаммал таъмирлаш ҳамда 800 дона темир бетон таянч устунлари ўрнатиш ишларини амалга оширилиши режалаштирилган.

2020 йилда туманнинг 12 та ҳудудига 13,6 км ичимлик сув тармоқлари тортиш, 1 дона қудуқ қазиш, 1 та сув минораси реконструкция қилиш ишлари олиб борилди. Ушбу ишларни амалга оширилиши натижасида 3300 нафар истеъмолчиларни ичимлик сув таъминотини яхшилашга эришилди.

Туман аҳолисининг 66,8 фоизи марказлашган ичимлик суви билан, 2,4 фоизи канализация хизматлари билан таъминланган бўлиб, сув таъминоти корхонаси томонидан аҳолига кўрсатилган хизматлар учун тўловларни ундириш даражаси ўртача 92,1 фоизни ташкил этади.

Ҳозирги кунда 2 дона қудуқ қазиш ҳамда 2 дона сув минораси ўрнатиш ишлари амалга оширилмоқда.

2021 йилда оқава сув тозалаш иншоотини ва 18 км оқава сув тармоқларини қуриш ва реконструкция қилиш, 17,0 км сув тармоқ тортиш, 2 дона қудуқ қазиш, 4 дона сув минораси ва 4 дона сув насоси ўрнатиш ишлари режалаштирилган.

**Туризм хизматини ривожлантириш** бўйича туманда бир неча асрлардан буён сақланиб ривожланиб келаётган хунармандчилик мактаби қўл келади. Туманда мавжуд туристик харитага киритилган хунармандчилик уй музейлари ва мехмонхоналари хорижий сайёхларни жалб қилиб келмоқда. Шунингдек, туманда миллий чойхоналар ўзининг “миллий ош” ва бошқа таомлари билан танилганлиги ташқи ва ички туризмни ривожлантиришга қўл келади. Ҳунармандчиликни янада ривожлантириш ва четга олиб чиқиш мақсадида туманда қуриб битказилиб фойдаланишга топширилиш арафасида турган 19.8 млрд. сўмлик бўлган “Кулоллар шаҳарчаси” фаолиятини йўлга қўйилади. Ушбу шаҳарчада 250 нафар иш ўрни яратилади.

**“Кулоллар шаҳарчаси”** га яқин худудда жойлашган “Хўжа Рушноий” зиёратгохи ҳам шаҳарча билан биргаликда ревтаврация қилиниб ободонлаштирилди, зиёратчилар учун қулай шарт-шароитлар яратилди. Шунингдек, 2021 йилда буюк аллома Бурхониддин Ар-Рошидоний зиёратгохини реставрация қилиш ва ободонлаштириш орқали ҳорижий сайёхларни жалб қилиш режалаштирилмоқда.

Шаҳарчага яқин худудда сайёхлар учун лойиха қиймати **16.5 млрд сўмлик** йирик савдо маркази ҳамда лойиха қиймати **15.0 млрд сўмлик** мехмонхона, миллий ва европа (ресторан) усулида йирик умумий овқатланиш, дам олиш (маросимлар зали, сауна, массаж) маркази барпо этилмоқда.

Риштон тумани Ахоли бандлигига кўмаклашиш маркази томонидан 2020 йил январ-ноябр ойларида 2399 нафари *(1249 нафари аёллар,ёшлар 921 нафар)* доимий иш жойларига ишга жойлашишга кўмаклашилди.

Ўзбекистон Республикаси Вазирлар Махкамасининг 2017 йил 5 октябрдаги 799-сонли “Ўзбекистон Республикаси Бандлик ва мехнат муносабатлари вазирлиги хузурида жамоат ишлари жамғармаси фаолиятини ташкил этиш тўғрисида”ги қарорига асосан 3366 нафар *(1677 нафари аёллар, ёшлар 1161 нафар)* фукаролар хақ тўланадиган жамоат ишларига жалб қилинди.

Шундан, ободонлаштириш ишларига 2813 нафар, мавсумий қишлоқ хўжалиги ишларига 31 нафар, ногирон, кекса беморларни парваришлаш сохасига 6 нафар фукаролар, курилиш йуналишида 45 нафар, саноат тармоқлари ва хизматлар кўрсатиш соҳасига 70 нафар, дизенфекция ишларига 355 нафар, хайрия марказларига 30 нафар ва бошқа йўналишларга 10 фукаролар жамоат ишларига жалб этилди.

Ушбу фуқароларни иш хақлари учун жамоат ишлари жамғармаси томонидан жами **2605.9** млн. сўм миқдорида буюртмачи ташкилотлар хисоб рақамларига маблағ ўтказиб берилди.

2020 йил давомида 11 маротаба “Бўш иш ўринлари” мехнат ярмаркалари ташкил этилди ва ўтказилган мехнат ярмаркаларида жами 303 та корхона ва ташкилотлар ўзларининг 1116 та бўш иш ўринлари билан қатнашди. Мехнат ярмаркаларида жами 593 нафар *(335 нафари ёшлар)* фукаролар иштирок этиб, уларнинг 101 нафари *(62 нафари ёшлар) (7 нафар миграциядан қайтганлар)* турли корхона ташкилотларга ишга жойлаштирилди. Шунингдек, 4 нафар ёшлар касбга ўқитишга юборилди. 447 нафар *(262 нафари ёшлар)* фукароларга мехнат қонунчилигига оид хуқуқий маслахатлар берилди.

Ўзбекистон Республикаси Бандлик ва мехнат муносабатлари вазирининг 2019 йил 10 майдаги “Ўзбекистон Республикаси Бандликка кўмаклаш давлат жамгармаси хисобидан субсидия ва грандлар ажратиш тартиби тўғрисида Низони тасдиқлаш хақида”ги 19-2019-Б-сонли буйруғи билан **21 нафар** (5 *нафари аёллар, 13 нафар ёшлар)* тадбиркорлик фаолиятини бошламоқчи бўлган ишсиз фукароларга жами **4.2 млн**. сўм миқдорида ва томорқачилик билан шуғулланиш истагида бўлган кам таъминланган **157 нафар** *(82 нафари аёллар, 24 нафар ёшлар)* фуқароларга **347.8 млн.** сўм миқдорида субсидиялар ажратилиб, жами 154 нафар фукароларнинг яшаш хонадонларига енгил конструцияли иссикхоналар куриб берилди ва 2 нафар фуқарога томорқадан самарали фойдаланиш учун суғориш воситаси билан таъминланди.

Кичик бизнес, оилавий тадбиркорлик, Хунармандчилик ва касаначиликни куллаб-кувватлаш ва ривожлантириш, “Моно марказлар” ва махала гузарларида ахолини касб-хунарга ўкитиш ва тадбиркорликка жалб килиш бўйича тижорат банклари томонидан “Оилавий тадбиркорликни ривожлантириш” давлат дастурлари доирасида амалга оширилаётган лойиҳаларни кредитлаш тартибини такомиллаштиришнинг қўшимча чора-тадбирлари тўғрисида”ги Ўзбекистон Республикаси Президентининг ПҚ-4498-сонли қарори бўйича 830 та тадбиркорларга 18 млрд 955 млн сўм кредитлар ажратилиб 879 та янги иш ўрни яратилди.

Хунармандчиликни ривожлантириш бўйича 384 та тадбиркорга 6 млрд 810 млн сўм кредитлар ажратилиб 242 та янги иш ўрни яратилди.

Шунингдек, касаначилик бўйича 11 нафар фуқароларга 251.0 млн. сўм кредитлар ажратилиб 22 та иш ўрни яратилди.

Туманда “Ўқув марказлар” ташкил этиш ва махалла гузарларида ахолини касб-хунарга ўкитиш ва тадбиркорликка жалб килиш бўйича Риштон тумани Қози Аҳрор МФЙ худудидаги 1-сонли касб-хунар мактабида 4 та йўналиш бўйича “Ўкув марказ” ташкил этилган. Унда пазандачилик, тикувчилик, аёллар сартарошлиги, эркаклар сартарошлиги йўналишлари бўйича 57 нафар ёшлар касбга ўқитилмоқда. Ўқитиш муддати 3 ой бўлиб, 240000 сўмдан ойлик стипендия жорий қилинган. Ўқишни тамомлаган ўқувчиларга йўналишлар бўйича сертификатлар тақдим этилади.

Чет давлатларга чиқиб кетган 7718 нафар, (аёллар 618 нафар) шундан 3828 нафар 18-30 ёшгача бўлган фуқароларни ташкил этади. 2020 йилнинг 11 ойи давомида уларнинг 2143 нафари қайтарилиб, 1095 нафарини бандлиги таъминланди.

Туманда аёллар тадбиркорлигини ривожлантириш, хотин-қизлар хақ тўланадиган жамоат ишларига жалб қилиш орқали ишсизлик даражаси ва норасмий бандлар сонини камайтириш максадиидатуманда 24523 та норасмий ишда фаолият олиб бораётган хотин-кизлар базаси шакллантирилди. Ушбу базага асосан 1161 та ишсиз хотин-қизлар жамоат ишларига, 1249 та аёллар доимий иш билан, 82 та ишсиз хотин-қизларга иссикхононалар куриб берилди, тадбиркорлик стажини бошламоқчи булган 5 нафар аёлга субсидиялар ажратилди, 196 та аёллар касб-хунарга ўкитилди, бундан ташқари 70 та ишсиз хотин-қизларга ишсизлик нафакаси тайинланди.

Шунингдек хотин-қизларни тадбиркорликка жалб қилиш ва янги иш ўринлари яраштиш мақсадида тадбиркорлик қилиш ниятида юрган 70 нафар хотин-қизлар махсус ўқув курсларда ўқитилди ва сертификатлар тақдим этилди. Сертификат олган ва кредит олиш нитияда булган 2 нафар аёлларга имтиёзли кредитлар берилди.

Бундан ташқари 2020 йил декабр ойи ҳолатига 39 нафар “Темир дафтар”да руйхатда турган оғир шароитдаги хотин-қизларга 680 млн сўм микдорида имтиёзли кредитлар берилди.

Ҳурматли депутатлар, сессия иштирокчилари!

Тумандаги 69 та махаллалардаги мавжуд 3003 та ***(1-секторда721 та, 2-секторда 874 та, 3-секторда 594 та, 4-секторда - 814та)*** эҳтиёжманд оилалардан **2443 нафари** ***(1-секторда 572 нафар, 2-секторда 662 нафар, 3-секторда 527 нафар, 4-секторда 682 нафар)*** меҳнатга лаёқатли оила аъзосини бандлигини таъминлаш бўйича **“Темир дафтар”**га киритилган бўлиб, 2020 йилнинг якуни билан **2269 нафари** ***(1-секторда-510 нафар, 2-секторда-650 нафар, 3-секторда-455 нафар, 4-секторда-654 нафар****)***,** 2021 йил давомида қолган **174 нафарини** ***(1-секторда 62 нафар, 2-секторда 12 нафар, 3-секторда 72 нафар, 4-секторда 28 нафар)*** иқтисодиёт, инвестиция, қурилиш, қишлоқ хўжалиги йўналишларида тўлиқ ишга жойлаштириш таъминланади.

Ушбу эҳтиёжманд оилаларни камбағалликдан чиқариш ҳамда карантин даврида ишсиз қолган фуқароларни иш ўринлари билан таъминлаш бўйича ишлаб чиқилган “Йўл харита” ижросини таъминлаш натижасида, 2020 йил якуни билан **1806 нафар *(1-секторда 510, 2-секторда 120, 3-секторда 522, 4-секторда 654)*,** 2021 йилнинг 1-ярим йиллиги якуни билан **442 нафар *(1-секторда 62, 2-секторда 280, 3-секторда 72, 4-секторда 28)*** фуқаро доимий даромадга эга бўлади.

Пандемия даврида темир дафтардаги эхтиёжманд оилаларни қўллаб-қувватлаш мақсадида:

Ўзбекистон Республикаси Вазирлар Махкамасининг 29.07.2020 йилдаги 346-Ф сонли фармойиши асосида Қурбон хайити арафасида 4 та сектор бўйича темир дафтарга киритилган **697 та оилага 500 минг сўмдан жами 348 млн 500 минг сўм;**

Ўзбекистон Республикаси Президентининг 30.07.2020 йил кунги ПФ-6038-сонли фармонига асосан 4 та сектор бўйича темир дафтарга киритилган **5 852 нафар фуқароларга 220 минг сўмдан жами 1 млд 287 млн 440 минг сўм;**

Ўзбекистон Республикаси Президентининг 2020 йил 26 август кунги ПҚ-4815-сонли қарори хамда Вазирлар Махкамасининг 02.09.2020 йил кунги 392-Ф сонли фармойишига асосан темир дафтарга киритилган оилаларнинг 16 ёшга тўлмаган болаларга 4 та сектор бўйича темир дафтарга киритилган **2473 нафар оилаларнинг 16 ёшгача тўлмаган фарзандлари учун 500 минг сўмдан жами 1 млд 236 млн 500 минг сўм** моддий ёрдам маблағлари ажратилган

Туман аҳолисининг жами 47106 нафари (шундан аёллар 23578 нафар) 18-30 ёшдагиларни ташкил қилади. **“Ёшлар дафтари”**ни шакллантириш мақсадида ташкил этилган ишчи гуруҳлар томонидан 36666 та хонадон ўрганилиб, 47106 нафар ёшларга анкета сўровномалари тўлдирилган. Ушбу анкета– сўровномаларни электрон базага киритиш ишларини давом этмоқда.

Ўтказилган сўровномаларга кўра ушбу ёшларнинг 11244 нафари расмий равишда иш билан банд эканлиги;

3622 нафари олий таълим муассасаларида ўқиётганлиги;

1185 нафари нафари коллеж ва касб-хунар мактабларида таълим олаётганлиги;

352 нафарида ногиронлиги борлиги;

7206 нафари фарзанд тарбиясида банд эканлиги;

142 нафари кам таъминланган оила ёки оила фарзанди эканлиги;

3828 нафари бошқа республикаларга ишлаш учун чиқиб кетганлиги;

1241 нафари тадбиркорлик, хунармандчилик ёки ўзини-ўзи банд қилиб мехнат билан шуғулланаётганлиги;

13218 нафари норасмий ишларда шартнома тузмасдан ёки вақтинчалик бир марталик ишларда ишлаётганлиги;

4688 нафари иш жойига эга эмаслиги ва уларнинг 2687 нафари ишга жойлашишга мухтожлиги аниқланди.

Туманда **205847 нафар *(1-секторда 54326, 2-секторда 54695, 3-секторда 52874, 4-секторда 43952)*** аҳоли сонининг 51,3 фоизини, яъни **105614 нафарини *(1-секторда 28615, 2-секторда 27333, 3-секторда 26696, 4-секторда 22970)*** аёллар ташкил қилиб, 31 ёш ва ундан юқори бўлган аёллар **39245 нафарни** (***1-сектор 9648, 2-сектор 11495, 3-сектор 9881, 4-сектор 8221)*** ташкил этади.

Туман бўйича бўйича шакллантирилган ишчи гуруҳ томонидан **“Аёллар дафтари”** бўйича хатлов ишлари олиб борилмоқда. Хатлов ишларини жорий йилнинг 15 декабрига қадар якунланади.

Пандемия сабабли "Маҳалла" фонди ҳузурида ташкил этилган "Саховат ва кўмак" жамғармасига ўтган давр мобайнида юридик ва жисмоний шахслар томонидан 246,7 млн. сўм маблағ келиб тушган бўлиб, ушбу маблағлар хисобидан Ҳалқ депутатлар туман кенгаши қарори ва тасдиқланган рўйхатларига асосан 3532 та эхтиёжманд оилаларга кундалик истеъмол товарлари олиб тарқатилган.

**Таълим.**

2018-2020 йиллар давомида туманда мактабгача таълим ташкилотлари сони 34 тадан 102 тага етказилди. Туманда 61 та Давлат МТТ, 35 та оилавий, 1 та хусусий ва 5 та давлат-хусусий шерикчилик асосида нодавлат мактабгача таълим муассасалари ташкил этилди.

2018 йил 1 январ холатига тумандаги жами 3-7 ёшли 15692 нафар болаларнинг 5200 нафари ёки 33 фоизи мактабгача таълимга қамраб олинган бўлса, ҳозирда жами 16560 нафар 3-7 ёшли болаларнинг 11744 нафари ёки 72 фоизи болалар боғчасига камраб олинишига эришилди.

2020 йилда Инвестиция дастурига асосан 4 та мактабгача таълим муассасалари таъмирланди. Бугунги кунда жихозлаш ишлари амалга оширилмоқда.

Туманда 65 та умумий ўрта таълим мактаблари ҳамда 2 та айрим фанлар чуқур ўрганиладиган Давлат ихтисослаштирилган умумтаълим мактаби, 1 та “Баркамол авлод” болалар мактаби, фаолият кўрсатади. 2019-2020 йилларда 1 та “Ибн Сино” номли хусусий мактаб, 2 та Давлат-шерикчилиги асосида “Алпомиш” ва “Росток” хусусий таълим муассасалари ташкил этилди.   
 2020 йилда Риштон тумани Қайрағоч МФЙда жойлашган 10-умумий ўрта таълим мактаби 2,2 млрд сўм маблағ хисобига мукаммал таъмирланди. Таълим тизимини ва моддий техника базасини яхшилаш мақсадида Қуқон Давлат педагогика олийгоҳи билан тумандаги 15,27,51-умумий ўрта таълим мактабларида тизимли ишлар олиб борилмоқда.

Тумандаги 28-умумий ўрта таълим мактабини Тошкент Ахборот Технологиялари университетининг Фарғона филиали ҳамда 37-умумий ўрта таълим мактабини Фарғона Тиббиёт академияси олийгоҳлари оталиққа олишиб, таълим тизими ва моддий техника базасини яхшилаш бўйича йул харитаси ва чора-тадбирлар белгилашиб, аниқ режа асосида ишлар ташкил этилмоқда.

**Соғлиқни сақлаш.**

Пандемия даврида туман тиббиёт бирлашмаси марказий шифохонасининг пульмонология бўлимига ва юқумли касалликлар шифохонасига кислород линиясини тортиш ишлари учун 153,0 млн сўм маблағ ажратилди ва тўлиқ бажарилди.

Бюджет маблағлари хисобидан барча бўлимларнинг жорий таъмирлаш ишлари учун 78,0 млн сўм ажратилган ва ушбу ишлар тўлалигича бажарилган.

Тиббиёт бирлашмасининг ривожлантириш жамғармаси маблағлари хисобидан туғруқхона биносини жорий таъмирлаш ишлари учун 161, 4 млн. сўм ажратилиб таъмирлаш ишлари якунига етказилди.

Тиббиёт бирлашмасининг ривожлантириш жамғармаси маблағлари хисобидан тез ёрдам биносини жорий таъмирлаш ишлари учун 77.0 млн. сўм ажратилиб таъмирлаш ишлари якунига етказилди.

**Спорт.**

Туманда ёшларни спортга жалб этиш юзасидан тумандаги Зохидон МФЙда спортнинг фитнес клуб ташкил этилди ва фитнес клубга МФЙ худудидаги 200 нафар уюшмаган ёшлар қамраб олинган.   
 Навбаҳор МФЙ ва Жалаер МФЙларида жойлашган 24 ва 38 умум ўрта таълим мактаблар биноларида спортнинг бокс тури бўйича тўгараклар ташкил этилди. Ташкил этилган тўгаракларга жами 170 нафар ёшлар қамраб олинди.  
 Чек насриддин МФЙ худудида жойлашган 9-умумий ўрта таълим мактабида спортнинг футбол тури бўйича тугарак фаолият кўрсатмоқда. Ушбу тўгаракка 50 нафар ёшлар қамраб олинган.  
 Минор МФЙда жойлашган хусусий тадбиркор томонидан курилган 2 этажли бинода ёшлар учун спортнинг каратэ тури бўйича янги тўгарак ташкил этилди. Ташкил этилган тўгаракга 116 нафар ёшлар қамраб олинди.

Аҳолини, айниқса, ёшларни жисмоний тарбия ва спортга жалб этиш бўйича туманда 14 764 нафар ёшларни оммавий спорт мусобақаларига жалб қилиш бўйича манзилли чора-тадбирлар белгилаб мавжуд имкониятлардан келиб чиқиб, 69 та маҳалла фуқаролар йиғинларига спорт мураббийларини бириктириб чиқилган.

Тумандаги 23 та МФЙларда биринчи босқич тажриба сифатида регби, волейбол, футбол, шахмат, шашка, кураш ва стол тенниси бўйича спорт тўгараклари ташкил этиш ва 8 минг нафар ёшларни қамраб олиш бўйича чора-тадбирлар режаси ишлаб чиқилган. Ҳозирда 160 та спорт тўгараклари ташкил этилиб, 9703 нафар (25,0%) ёшлар жалб этилди.

Ёшларни маданият ва санъат муассасаларига кенг жалб қилиш ва уларнинг бўш вақтларини мазмунли ташкил қилиш бўйича тумандаги мавжуд 2 та мусиқа ва санъат мактабларида 12 та кўшимча тўгарак ташкил қилиниб, ёшларнинг қамровини 780 нафарга етказилди.

Шунингдек, тумандаги таълим муассасаларида жами 65 та мусиқа, рассомлик, адабиёт, театр ва санъатнинг бошқа турлари бўйича тўгараклар ташкил этилиб, 11 426 (29,5 %) нафар ёшлар жалб этилди.

Тумандаги таълим муассасаларида жами 14 та спорт турлари бўйича тўгарак ва секциялар ташкил этилиб, 12 240 (31,6%) нафар ёшлар жалб этилган.

Ёшларнинг маънавий-маърифий, интеллектуал салоҳиятини рўёбга чиқариш, улар ўртасида китобхонликни янада кенг тарғиб қилиш бўйича тумандаги 30 та маҳаллаларда ҳамда туман марказида 3 та (Топволдиев МФЙда, Марказ МФЙда, Мискин МФЙда) 3500-5000 та китоб фондига эга кутубхоналар ташкил этилди. Ушбу кутубхоналарда 96000 та китоблар фонди мавжуд.

Ҳозирги кунда таълим муассасаларида китобхонлик йўналишида жами 72 та тўгараклар ташкил этилиб, 9780 нафар ёшлар қамраб олинган.

**Жиноятчилик**

Риштон туманида жиноятчиликни барвақт олдини олиш бўйича секторлар кесимида туман ҳокимлиги ва ҳуқуқни муҳофаза қилувчи органлар хамда кенг жамоатчилик вакиллари билан ҳамкорликда Ўзбекистон Республикаси Президентининг **“Менинг маҳалламда жиноят содир бўлмаслиги керак”-**деб айтган сўзларига қатъий амал қилган холда, бутун куч ва имкониятларини тўлиқ сафарбар этиб, жамоатчилик вакиллари билан хамкорликни тўғри йўлга қўйишга харакат қилиб келинмоқда.

Риштон тумани ИИБ томонидан ҳуқуқбузарлик ва жиноятни олдини олиш мақсадида Профилактик ҳисобда турган шахслар билан **5278** та профилактик сухбатлар 12678 та объектда паспорт-виза текширувлари ўтказилди.7939 та маъмурий баённомалар ва 19718 та жиноят қурбони бўлиб қолиш олдини олиш мақсадида тилхатлар расмийлаштирилди.146 та кузатув камералари ўрнатилди.320 та ҳолатда фуқароларнинг ўткир тиғли буюмлар билан юриш холатлари аниқланди.21 та назоратсиз, қаровсиз қолган вояга етмаганлар Қўқон шахрида жойлашган Вояга етмаганларга ижтимоий химоя ёрдам кўрсатиш марказига, 12 та спиртли ичимликка мойиллар Мажбурий даволанишга юборилди. Маъмурий назорат қоидасини бузган 9 та шахсга нисбатан Ўз Рес МЖтКнинг 206-моддасига асосан чора кўрилди.

Лекин, хозирда жиноятчилик юзасидан олиб борилаётган ишларимиз етарли даражада эмаслиги оқибатида Риштон туманида 2020 йил 10 ой давомида умумий жиноятчилик 296 та содир этилиб, ўтган йилга нисбатан 187 тага (171,56) фоизга ошиб кетишига йўл қўйилган. 2019 йил 10 ой давомида 109 тани ташкил этган,

Шунингдек: Жиноят қидирув йўналиши бўйича 2020 йилнинг 10 ой давомида 200 та жиноят содир этилган, бу кўрсаткич ўтган йилнинг шу даврига келиб 54 та содир этган, бундан куриниб турибдики, Жиноят қидирув йўналишидаги жиноятлар 146 тага (270,37) фоизга ошиб кетишига йўл қўйилган.

Жумладан,

* Қасдан одам ўлдириш жинояти 0-2 тага (200,0 фоиз)га.
* Оғир тан жарохати етказиш 3-5 тага,
* Қасдан баданга ўртача оғир тан жарохати етказиш 2-16 тага,
* Қасдан баданга енгил тан жарохати етказиш 2-32 тага,
* Товламачилик жинояти 0-2 тага (200,0 фоиз)га,
* Безорилик жинояти 2-12 тага (500,0 фоиз)га
* Фирибгарлик жинояти 18-47 тага,
* Ўғирлик жинояти4-29 тага ошиб кетишига йўл қўйилган.

ИИБ томонидан аниқланган Гиёхвандлик жиноятлари 2019 йил 10 ой мобайнида 9 та аниқланган бўлса, 2020 йил 10 ой давомида 15 та аниқланган.

**2020 йил 10 ой давомида вояга етмаганлар томонидан 6 та** жиноят содир этилишига йўл қўйилган.

2020 йилнинг 10 ой давомида Махалла худудида содир этиладиган хамда аниқланадиган яъни профилактик чора-тадбирлар асосида олдини олиш имкони мавжуд бўлган жиноятлар 138 тани ташкил этган бўлса, 2019 йилнинг шу даврида 62 тани ташкил этган. 76 тага ошиб кетишига йўл қўйилган.

2020 йилнинг 10 ой давомида жиноятлар ўтган йилга нисбатан барқарор сақланиб қолинган махаллалар **16 тани,** жиноятлар ўтган йилга нисбатан камайишига эришилган махаллалар **19 тани,** жиноятлар ўтган йилга нисбатан ошиб кетишига йўл қўйилган махаллалар **34 тани** ташкил этади.

Қишлоқ ҳўжалиги

Туманда 2021 йил хосили учун 5950 гектар майдонга чигит экиш режалаштирилган бўлиб, ушбу майдонларни кузги шугорлаш ишларини самарали бажариш мақсадида “РусУзбектекс” пахта-тўқимачилик кластери томонидан 7 дона юқори унумли хайдов тракторлари ва 12 дона Лимкент, Кверлент плуглари, 1 дона юқори унумли, 4 дона оддий чигит экиш селкалар хамда 200 тонна азотли, 800 тонна фосфорли минерал ўғитлар олиб келинди.

Шунингдек 2021 йил хосили учун 7880 гектар майдонда бошоқли дон парвариш қилинаётган бўлиб, етиштириладиган бошоқли доннинг хосилдорлигини ошириш мақсадида 4 та ғаллачилик кластерлари ташкил этилди. Хозирда ғаллачилик кластерлари томонидан азотли ва фосфорли ўғитлар жамғарилиб, фермер хўжаликларига тарқатилмоқда. Бунда ташқари ғаллачилик кластерлари томонидан дон махсулотларини сақлашга мўлжалланган замонавий омборларини қуриш ишларига киришилган. “Замин Голд Инвест 2020” ғаллачилик кластери томонидан йиллик ишлаб чиқариш қуввати 20000 тонна бўлган донни қайта ишлаш заводини қуриш лойихалари амалга оширилмоқда.

2021 йил хосили учун дехқон хўжаликлари ва ахоли томорқаларига тўқсонбости усулида 809,1 гектар майдонга сабзавот экинлари экилди.

Мева-сабзавот махсулотларини самарали сақлашга мўлжалланган 3300 тонна сиғимга эга замонавий музлаткичлар ташкил этилган бўлиб, хозирда ушбу музлаткичларда ахоли эхтиёжлари учун зарур бўлган асосий турдаги қишлоқ хўжалиги махсулотлари захирага жамғарилган.

Мева сабзавот махсулотларини қуритиш, қайта ишлаш ва экспорт қилишга мўлжалланган қайта ишлаш корхоналари ташкил этилган бўлиб хозирги кунга қадар тумандаги экспортиёрлар томонидан жами 7559 тонна, қиймати 6,4 млн доллорлик қишлоқ хўжалиги махсулотлари экспорт қилинди.

Замонавий инновацион технологиялардан фойдаланган холда туманда “Rishtan Premium” МЧЖ кўшма корхонаси томонидан 1.0 гектар ер майдонига гидропоника усулида замонавий иссиқхона ташкил этилган бўлиб, ушбу майдонларда хозирги кунда помидор ва бодринг махсулотлари етиштирилмоқда.

Риштон туманида 2020 йил мобайнида сув ресурсларидан оқилона фойдаланиши, ирригация тизими ва суғориш тармоқларининг фойдали иш коэффициентини ошириш мақсадида Риштон тумани ирригация бўлимида 2020 йилда 10,4 км хўжаликлараро суғориш тармоқларини тозалаш, 42 дона сув иншоотларини таъмирлаш, 43 дона сув ўлчаш иншоотларини таъмирлаш ишлари амалга оширилди.

Риштон туманида 2020 йилда Ўзбекистон Республикаси Президентининг 2018 йил 27 декабрдаги ПҚ-4087-сонли қарорига асосан туманда пахта майдонларда томчилатиб суғориш технологиясини жорий этиш бўйича Топволдиев ММТПга қарашли “Замин мавзуни” фермер хўжалигида 19,5 га, Ўйрат ММТПга қарашли “Шарифжон ўғли Ахлиддин” фермер хўжалигида 24,5 га, жами 44 га майдонларда томчилатиб суғориш технологияси жорий этилди.

Шунингдек 2021 йил учун фермер хўжаликларнинг 1500 га майдонларига томчилатиб суғориш технологиясини жорий этиш бўйича манзилли рўйхат шакллантирилди. Бундан ташқари 2021 йилда 150 га экин майдонларига ёмғирлатиб суғориш ва 42 га боғ майдонларига томчилатиб суғориш технологиясини жорий этиш ва Ирригация бўлими хисобидаги 10 дона иншоотларни ҳамда 23 дона тик қудуқларни масофадан бошқариш тизимига ўтказиш режалаштирилган.

Шунингдек, туманнинг Марказий Фарғона худудидаги “Қуйи Қизилтепа” коллектор системаси жами 112 км узунликда бўлиб, бугунги кунда ушбу 112 км узунликдаги зовур тармоқлари тозаланди. Бунинг натижасида 2350 гектар майдоннинг мелиоратив ҳолати яхшиланиб, пахта экинини хосилдорлик даражаси 2 центнердан 5 центнерга ва бошоқли дон экинини хосилдорлик даражаси 5 центнердан 8 центнерга оширилишига эришилди.

**Ҳурматли сессия иштирокчилари,**

Сўзим якунида юқорида қайд этиб ўтилган ишларимизни давом эттириб, йўл қўйилган хато ва камчиликлардан тўғри хулоса чиқарган ҳолда сектор раҳбарлари ва сиз туманимиз фаоллари билан биргаликда туманимизда барча йўналишлардаги ислохатларни амалга ошириш, 2020 йил якуни ҳамда 2021 йил давомида туманимизни барқарор ижтимоий-иқтисодий ривожланишини таъминлашда Сизларга соғлиқ-саломатлик, юртимизга тинчлик ва ишларингизга зафарлар тилайман.

**Эътиборларингиз учун катта раҳмат.**